Shavkat Mirziyoyev Olmaotadagi aviahalokat munosabati bilan Qozog‘iston prezidentiga ta’ziya bildirdi

O‘zbekiston Prezidenti Shavkat Mirziyoyev Olmaota shahrida ro‘y bergan aviahalokat oqibatida ko‘plab insonlar qurbon bo‘lgani munosabati bilan Qozog‘iston prezidenti Qosim-Jo‘mart To‘qayevga ta’ziya maktubi yo‘lladi, deb xabar berdi Prezident matbuot xizmati.

Davlat rahbari halok bo‘lganlarning oila a’zolariga chuqur hamdardlik bildirib, jarohat olganlarning barchasi tez fursatda sog‘ayib ketishini tiladi.
Eslatib o‘tamiz, 27-dekabr, juma kuni Bek Air aviakompaniyasining bortida 95 kishi bo‘lgan yo‘lovchi samolyoti Qozog‘istonning Olmaota shahri aeroportidan havoga ko‘tarilish vaqtida halokatga uchradi. Fojia oqibatida 1o dan ortiq kishi halok bo‘ldi.
Qozog‘iston prezidenti Qosim-Jo‘mart To‘qayev Bek Air samolyotining falokatga uchrashiga aybdor bo‘lgan barchaning jazolanishini va’da qildi, mamlakatda 28-dekabr kuni milliy motam kuni deb e’lon qilindi.
Tashqi ishlar vazirligi aviahalokat oqibatida halok bo‘lganlar orasida O‘zbekiston fuqarolari yo‘qligini ma’lum qildi.